**GUVERNUL ROMÂNIEI**



**HOTĂRÂRE**

**pentru aprobarea Programului prioritar de investiții multianual pentru perioada 2025-2029** **destinat creşterii eficienţei sistemului de garanţie-returnare**

Având în vedere adresa nr. 12986/03.03.2025, prin care Administrația Fondului pentru Mediu a transmis avizul favorabil aferent Programului prioritar de investiții multianual pentru perioada 2025-2029 cu un buget anual de cel puțin 70 milioane lei, până la concurența valorii investițiilor de 350 milioane lei, destinat creșterii eficienței sistemului de garanție-returnare, transmisă de către Direcția Generală Resurse Umane, Juridică și Relația cu Parlamentul, prin adresa nr.R/9405/25.03.2025, către Direcția Deșeuri și Situri Contaminate din cadrul Ministerului Mediului, Apelor și Pădurilor, în vederea conformării și luării măsurilor care se impun și prevederile art. 9 alin. (1) lit. z) pct. 5 din Ordonanța de urgență a Guvernului nr. 196/2005 privind Fondul pentru Mediu, aprobată cu modificări și completări prin Legea nr. 105/2006, cu modificările și completările ulterioare,

În temeiul art. 108 din Constituția României, republicată și al art. 9 alin. (1) lit. z) pct. 6 din Ordonanța de urgență a Guvernului nr. 196/2005 privind Fondul pentru Mediu, aprobată cu modificări și completări prin Legea nr. 105/2006, cu modificările și completările ulterioare,

**Guvernul României** adoptă prezenta hotărâre.

**Articol unic** - Se aprobă Programul prioritar de investiții multianual pentru perioada 2025-2029 destinat creşterii eficienţei sistemului de garanţie-returnare, prevăzut în anexa care face parte integrantă din prezenta hotărâre.

**PRIM - MINISTRU**

**ION-MARCEL CIOLACU**